Principio, genus herbarum, viridemque nitorem, 
Terra dedit circum colleis; camposque per omneis 
Florida fulserunt viridanti prata colore: 
Arboribusque datum est variis exinde per auras 
Crescundi magnum immissis certamen habenis. 
Ut pluma atque pilei primum, seteque, creantur 
Quadrupedum membris, et corpore pennipotentum 5 
Sic nova tum tellus herbas, virgultaque, primum 
Substulit; inde loci mortalia corda creavit, 
Multa, modis multis, varia ratione, coorta. 
Lucretius, V. 781—790. 
